**Pletený nákrčník**

1. Popis vzhľadu výrobku:

Nákrčník je vyrobený z priadze v zložení 50% bavlna/50% akryl. Priadza musí spĺňať certifikát OEKO TEX 100 a musí spĺňať zvýšenú odolnosť voči žmolkovitosti. Nákrčník je pletený jednolícnou pleteninou hladkou, formou dutiny, na stroji s delením 8E. Po upletení sa úplet nákrčníka stabilizuje naparením. Následne sa dolné a horné kraje strihajú na požadovaný rozmer. Strihaný kraj nákrčníka sa zapracuje dvojihlovým strojom spodom krycím.

1. Špecifikácia materiálu

|  |  |  |
| --- | --- | --- |
| Parameter | Normy - predpis | Požadovaná hodnota |
| Materiálové zloženie | OEKO TEX 100 a ISO 1833-1 až 26 | 50%bavlna/50%akryl , homogénna zmes , hrúbka priadze Nm 30/2 |
| Farba  tmavomodrá:  Pantone 19-3921 TCX,  Pantone 19-4024 TCX |  | povolená odchýlka  ³ 4 stupeň sivej stupnice |
| Hmotnosť | STN 80 0863 | 77 g +-5 % |
| Zmena rozmerov po praní pri 40°C | STN EN 5077, STN EN 6330 | Max.6% |
| Stálofarebnosť na svetle | STN EN ISO 105-B02 | Stupeň ≥ 4 |
| Stálofarebnosť po praní pri 40°C | STN EN ISO 105-C06 | Stupeň ≥ 4 |
| Stálofarebnosť v pote (alkalickom/kyslom) | STN EN ISO 105-E04 | Min 4/4 sivej stupnice |
| Žmolkovanie | STN EN ISO 12945-2  SNT EN ISO 12945-4 | min. 3-4 |
| Stálofarebnosť vo vode | EN ISO 105-E01 | Stupeň ≥ 4 |
| Stálofarebnosť pri otere za sucha/mokra | STN EN ISO 105-X12 | Stupeň ≥ 4 |

**Rozmery nákrčníka:**

* Dĺžka 50 cm
* Šírka 20 cm

**Farba:** tmavomodrá: Pantone 19-3921 TCX do Pantone 19-4024 TCX

Konfekčné veľkosti:

Nákrčník sa vyrába v univerzálnej jednej veľkosti

1. Značenie výrobkov, balenie

Etiketa sa našíva do vnútornej strany nákrčníka. Na etikete je uvedené:

* Názov výrobcu
* Materiálové zloženie
* Symboly ošetrovania podľa STN EN 23758 (80005)
* Rok výroby

Nákrčníky budú balené samostatne do PET vrecka po 10 kusov do zväzku.

1. Požiadavky na predmet zákazky

Uchádzač v ponuke predloží

1. vyhlásenie výrobcu o splnení požiadaviek Nariadenia Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH 33);
2. materiálový list;
3. vyhlásenie výrobcu, že výrobok spĺňa požiadavky uvedené v špecifikácii materiálu v bode B.
4. opis ponúkaného tovaru v zmysle požiadaviek uvedených v bode A až C tohto Opisu, v ktorom uvedie obchodné označenie tovaru, technické, kvalitatívne, materiálové parametre ponúkaného tovaru a ďalšie informácie o ponúkanom tovare v takom rozsahu, aby bolo možné jednoznačne posúdiť splnenie všetkých požiadaviek verejného obstarávateľa na predmet zákazky. Predloženým opisom preukáže súlad ponúkaného tovaru so stanovenou špecifikáciou a technickými parametrami definovanými v tomto opise časti predmetu zákazky.